18/08/2022 | Administración Autonómica
Xunta de Galicia
Vicepresidencia Primeira e Consellería de Economía, Industria e Innovación
Xefatura Territorial da Coruña
Servizo de Enerxía e Minas
Resolución do 1 de agosto do 2022 da Xefatura Territorial da Coruña, pola que se concede a autorización administrativa previa e de construción dunha instalación eléctrica no concello da Laracha (expediente: IN407A 2022/005-1).

Expediente.: IN407A 2022/005-1. Promotora: Hidroeléctrica de Laracha, S. L. Denominación da instalación: LMT CT RBT TORRE-LESTON Concello: A Laracha.1 O 29/12/2021, a empresa promotora solicitou a autorización administrativa previa e a autorización administrativa de construción do proxecto de execución da dita instalación eléctrica, coa fin de mellorar a rede de distribución en media tensión existente, como consecuencia do aumento da potencia punta de demanda en Baixa Tensión, así como a necesidade de atender novos puntos de subministración en BT no núcleo urbano de A Torre – Lestón, do concello da Laracha, proxéctase a desmontaxe dun tramo de liña de distribución de media tensión aérea e un centro de transformacion de 100 kVA de intemperie LMT a CT Torre-Lestón (Expte.- 08/96), e a instalación dun novo tramo en soterrado, dun novo centro de transformación compacto de 160 kVA. Achegan o proxecto que inclúe memoria, planos e orzamento, ao abeiro do artigo 123 do Real decreto 1955/2000 que abrangue os seguintes documentos: · Proxecto de execución denominado LMT CT RBT TORRE-LESTON, asinado por D. Hernan Marcelo Algis Diaz Moreno Magnoni, SANAH DEL BOZ ANISOARA, Enxeñeiro Técnico Industrial, nº colexiado 2,608 de A Coruña, o 16.11.2021 con nº de visado 3378/21-CO do 1.12.2021.2 O proxecto non se someteu ao trámite de información pública, segundo o artigo 50 da Lei 9/2021, do 25 de febreiro, de simplificación administrativa e de apoio á reactivación económia de Galicia (DOG núm.39, do 26 de febreiro do 2021). En cumprimento do artigo 46. e) da dita lei, o solicitante o solicitante declara que dispón de acordos previos con todas as persoas titulares dos bens e dereitos afectados.3 Consonte os artigos 127.1 e 127.2 do Real decreto 1955/2000, de 1 de decembro, déuselles traslado ás distintas administracións, organismos ou, no seu caso, empresas de servizo público ou de servizos de interese xeral afectadas dunha separata do proxecto, na parte na que a instalación puidera prexudicar a bens e dereitos ao seu cargo, contendo as características da instalación e a documentación cartográfica correspondente. Se lle solicitou o preceptivo informe a Concello de A Laracha e NEDGIA. UFD Distribución Electricidad S. A. manifestou a súa conformidade cos condicionados emitidos.4 Os servizos técnicos da xefatura territorial emitiron informe favorable sobre a dita solicitude.1) O xefe territorial é competente para resolver este expediente segundo o Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia, no Decreto 73/2022, do 25 de maio, polo que se fixa a estrutura orgánica das vicepresidencias e das consellerías da Xunta de Galicia e no Decreto 116/2022, do 23 de xuño, polo que se establece a estrutura orgánica da Vicepresidencia Primeira e Consellería de Economía, Industria e Innovación.2) A lexislación a aplicar neste expediente é a que de seguido se relaciona: A Lei 24/2013, do 26 de decembro, do sector eléctrico. O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica. O Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas instruccións técnicas complementarias ITC-LAT 01 a 09. O Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas instrucións técnicas complementarias ITC-RAT 01 a 23. O Real decreto 842/2002, do 2 de agosto, polo que se aproba o Regulamento electrotécnico para baixa tensión. A Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25 de outubro de 2017). 3) As instalacións atópanse en lugar de A Torre, na parroquia de San Martiño de Lestón, no concello de A Laracha e as súas características técnicas son as seguintes: - LMTS a 15 kV, de 140 m, condutor tipo RHZ1 - 12/20 kV, 3 (1x150 Al) mm2 Al, con orixe no PA/S proxectado no apoio nº 18-8-11 proxectado, que fará as funcións de final de liña, de tipo HVH-17/2500, que substituirá ao existente de tipo HV-11/630 da LMT a CT Torre-Lestón (Expte.-08/96), e remate no CTC proxectado. Desmontaxe dun treito da LMTA a CT Torre-Lestón (Expte.- 08/96), en condutor nu de tipo LA-30, de 80 m. Os condutores existentes nus de tipo LA-30 retensaranse entre o apoio nº 18-8-10 e o 18-8-11 (101 m). - Novo CT Torre-Lestón prefabricado de manobra interior, cunha potencia de 160 kVA, unha relación de transformación de 20.000/400-230 V e configuración 2L (unha en reserva)+1P. Desmontaxe CTI Torre-Lestón (Expte.- 08/96) existente de 100 kVA.4) No expediente consta un informe favorable dos servizos técnicos desta xefatura territorial. De acordo con todo o sinalado, 1 Conceder a autorización administrativa previa e a autorización administrativa de construción á dita instalación de distribución eléctrica.2 A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3 Para a posta en funcionamento da instalación autorizada, deberá achegar ante esta xefatura territorial unha solicitude coa cal xuntará a seguinte documentación: I. As declaracións de conformidade relativas ao material ou equipamento, e as certificacións ou homologacións, se procede. II. Un certificado do/a director/a da montaxe no que se garantirá o cumprimento das especificacións do proxecto e prescricións complementarias, se as houber, así com das regulamentacións e normas oportunas na montaxe da instalación e posta a punto.4 Esta aprobación outórgase sen prexuízo doutras que sexan de aplicación segundo á lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderase interpor recurso de alzada ante o Vicepresidente Primeriro e Conselleiro de Economía, Industria e Innovación no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que considere axeitado. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 1 de agosto do 2022 Isidoro Martínez Arca Xefe territorial da Coruña